– Колькасць асабовых рахункаў з пратэрмінаванай запазычанасцю за паслугі ЖКГ па нашай арганізацыі на пачатак года склала 1130 адзінак, з якіх 870 – не аплачаны звыш трох месяцаў, – каменціруе сітуацыю дырэктар КУШВП ЖКГ “Жабінкаўская ЖКГ” Павел Заграй. – З нядобрасумленнымі абанентамі даводзіцца змагацца рознымі спосабамі. Найперш дасылаем злосным даўжнікам папярэджанні аб пагашэнні запазычанасці і налічанай пені па аказаных жыллёва-камунальных паслугах. Аб гэтым яскрава сведчаць лічбы. Так, за мінулы год мы накіравалі 1471 папярэджанне. У аддзел адукацыі, спорту і турызму райвыканкама прадстаўляем спіс адрасоў, па якіх зарэгістраваны дзеці, бацькі якіх “забываюць” аплаціць паслугі звыш двух месяцаў. Як правіла, у большасці выпадкаў гэтая мера дапамагае.